**Kivonat**

**Készült:** Fehérgyarmat Város Önkormányzata Képviselő-testületének 2019. április 25-én megtartott **nyilvános** ülésének jegyzőkönyvéből

**FEHÉRGYARMAT VÁROS ÖNKORMÁNYZATA**

**KÉPVISELŐ-TESTÜLETÉNEK**

**7/2019.(IV.29.)**

**önkormányzati rendelete**

Az egyes szociális ellátások helyi szabályairól szóló 2/2015. (II. 23.) önkormányzati rendelet módosításáról

Fehérgyarmat Város Önkormányzat Képviselő-testülete az Alaptörvény 32. cikk (1) bekezdés a) pontjában kapott felhatalmazás alapján, a szociális igazgatásról és szociális ellátásokról szóló 1993. évi III. törvény 1. § (2) bekezdésében, 10. § (1) bekezdésében, 25. § (3) bekezdés b) pontjában, 26. §-ában, 32. § (1) és (3) bekezdésében, 45. §-ában, 48. § (4) bekezdésében és a 132. § (4) bekezdésének g) pontjában meghatározott feladatkörében eljárva, a Képviselő-testület Szervezeti és Működési Szabályzatáról szóló 14/2014.(X.27.) önkormányzati rendelet (a továbbiakban: SZMSZ) 1. melléklet I/3. pontjában biztosított véleményezési jogkörében eljáró Intézményfelügyeleti, Szociális, Közművelődési és Sport Bizottság, Pénzügyi Bizottság és az SZMSZ 1. melléklete III/1/a. pontjában biztosított véleményezési jogkörében eljáró Ügyrendi Bizottság, véleményének figyelembe vételével - a következőket rendeli el:

**1. §**

Az egyes szociális ellátások helyi szabályairól szóló 2/2015. (II. 23.) Önkormányzati Rendelet (a továbbiakban: Rendelet) 7. § (1b) bekezdése helyébe a következő rendelkezés lép:

(1b) Eseti gyógyszertámogatásra jogosult az a személy, akinek a társadalombiztosítási által támogatott ortopéd cipők és tartozékaik, valamint hallásjavító eszközök gyógyászati segédeszközre van szüksége és a családjában az egy főre eső havi nettó jövedelem az öregségi nyugdíj mindenkori legkisebb összegének 400 %-át nem haladja meg, továbbá közgyógyellátási igazolványra nem jogosult és a kérelmezőnek és családjának nincs vagyona.

**2. §**

Ez a rendelet kihirdetését követő napon lép hatályba és a hatályba lépését követő napon hatályát veszti.

 **/Dr.** **Péter Csaba s.k./ /dr. Kovács Attila s.k./**

 **polgármester jegyző**

A kivonat hiteles:

Fehérgyarmat 2019. április 25.